
PÁLYÁZATI FELHÍVÁS

A Pécsi Tudományegyem Általános Orvostudományi Kara pályázatot ír ki a 2026/2027-es tanévre vonatkozóan Pannónia Program keretében oktatói mobilitás megvalósítására a PTE külföldi partneregyetemein

A Tempus Közalapítvány Kuratóriuma jóváhagyta a Pécsi Tudományegyetem (PTE) Pannónia Ösztöndíjprogram intézményi pályázatát, annak érdekében, hogy a modellváltott intézmények hallgatói, oktatói, dolgozói számára is folyamatosan biztosított legyen a nemzetközi együttműködésekben való részvétel.

A PTE a 2026/2027-es tanévre oktatói és kutatói ösztöndíjakat hirdet meg, a tervezett oktatói és kutatói tevékenységek megvalósítási időtartama: 2026. szeptember 14. – 2026. december 18.
Fontos! A pályázás folyamatos, a mobilitás kezdő dátumát megelőző, minimum 45 nappal korábban beadott pályázatokat fogadja be a Kar.
Mind az oktatási, kutatási és a konferencia részvételre is az alábbi fő szabály alkalmazandó az ösztöndíj megítélésekor: egy adott szemeszterben egy adott oktató vagy kutató 1 azaz egy rangsorolatlan (azaz QS vagy THE 1500 feletti) helyre adhat be pályázatot. További pályázatai akkor kerülnek támogatásra, ha a fogadóintézmény 1-1500 között rangsorolt a QS vagy THE rankingben.
1. Oktatási célú munkatársi mobilitás

Oktatási célú munkatársi mobilitásnak minősülnek az olyan oktatási céllal megvalósított, külföldre irányuló, intézményközi megállapodáson alapuló munkatársi mobilitások, melynek időtartama minimum 2, maximum 5 nap, 2000 km-en belüli utazásokra.
2000 km feletti utazások esetében a mobilitások időtartama 7 napra kiterjeszthető.
THE QS TOP 250-es fogadóintézmény esetében a távolságtól függetlenül 2-10 nap mobilitási időszak pályázható.

Új pályázók és a THE vagy QS rangsorolt intézménybe pályázók az elbírálás során előnyt élveznek!
Külföldi felsőoktatási partnerintézményben töltött oktatási célú mobilitás esetén az érintett munkatárs egy felsőoktatási partnerintézménynél végezhet oktatói tevékenységet bármilyen tanulmányi területen. (Benyújtható több pályázat is egy félévre vagy tanévre, de egy elnyert adott ösztöndíjjal csak egy adott intézménybe lehet kiutazni!) Ha egy adott pályázó kettő pályázatot nyújt be, abban az esetben a második mobilitásának ösztöndíjösszegét a PTE csak az első mobilitásának teljes dokumentációs lezárását követően folyósítja.
Az oktatási tevékenységnek hetente (és más, egy hétnél rövidebb tartózkodási idő esetén is) legalább 8 óra oktatást kell magában foglalnia. Ha a mobilitás időtartama meghaladja az egy hetet, a nem teljes hét alatt megtartott minimális oktatási óraszámnak arányosnak kell lennie az adott hét időtartamával.

A kizárólag aktív konferenciarészvétel formájában megvalósuló oktatási célú mobilitások esetében a minimum oktatási óraszám követelménye nem alkalmazandó. A konferenciákon való aktív részvétel időtartama beleszámít az oktatási tevékenység időtartamába. Kizárólag résztvevőként történő megjelenés a konferenciákon nem támogatható. A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről. 
Aktív konferencia részvétel céljából megvalósítani tervezett mobilitáshoz, a támogatási szerződéskötés nem kezdhető meg, elfogadott absztrakt és a három fél által aláírt munkaterv benyújtása nélkül. A munkaterv és az absztrakt feltöltésére a pályázati anyagokkal együtt van lehetőség. Amennyiben ez nem lehetséges, a szerződéskötés megkezdéséig pótolhatók. A szerződéskötést legkésőbb az utazás kezdő dátuma előtt 30 nappal el kell indítani.
Elfogadott absztrakt esetén vagy aktív tevékenységre (pl. workshop moderálás, adott prezentációs szekció vezetése stb.) felkérő levél birtokában javasoljuk a pályázat beadását.

Az oktatói – kutatói tanulmányút nem kezdhető meg a 3 fél által aláírt érvényes és a karon leadott munkaterv, valamint a PTE és a résztvevő között létrejövő támogatási szerződés nélkül. Utólagosan a PTE sem szerződni sem utalni nem jogosult. Amennyiben a kiutazó ezen dokumentumok nélkül kezdi meg a mobilitást, az nem tekinthető hivatalos Pannónia Ösztöndíjprogram mobilitásnak.

A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről.
2. Kutatási célú mobilitás 

A kutatási célú mobilitás új elem a mobilitási palettán, amelynek célja, hogy elősegítse a felsőoktatási intézmények hallgatóinak, oktatóinak és kutatóinak tudományos előmenetelét, a kortárs ismeretek elsajátítását, új eredmények születését és a nemzetközi kutatási együttműködések építését. Kutatási céllal olyan egyetemre is pályázhat, amely nem szerződéses partnere a Pécsi Tudományegyetemnek.
Időtartama minimum 2, maximum 5 nap, 2000 km-en belüli utazásokra.
2000 km feletti utazások esetében a mobilitások időtartama 7 napra kiterjeszthető.
THE QS TOP 250 es fogadó intézmény esetében a távolságtól függetlenül 2-10 nap mobilitási időszak pályázható.

Új pályázók és a THE vagy QS rangsorolt intézménybe pályázók az elbírálás során előnyt élveznek!

3. A kutatási célú munkatársi mobilitás feltételei oktatók, kutatók esetében

· Az oktató/kutató tanszékvezetője/intézetvezetője/tudományos ügyekért felelős vezetője által aláírt támogató nyilatkozat szükséges a kutatói ösztöndíj pályázásához.

· Az ösztöndíjas időszakot követően az oktatónak/kutatónak beszámolót kell készítenie, amely tartalmazza a mobilitási időszak tevékenységeit, eredményeit. A beszámolót az oktató/ intézetvezetője/tudományos ügyekért felelős vezetője fogadja el.

· A kutatási célú ösztöndíjhoz kötött mobilitási megállapodásban rögzíteni szükséges a mobilitás alatt tervezett tevékenységeket és elérendő eredményeket.

4. Pályázat benyújtására való jogosultság feltételei

· A PTE-vel munkaviszonyban álló és oktatási tevékenységet ellátó munkatárs. (félállásban alkalmazott vagy megbízási szerződéssel rendelkező oktató is jogosult)

· Magyar állampolgár, vagy érvényes tartózkodási engedéllyel rendelkező munkatárs.

· A munkavállaló közvetlen vezetője a mobilitást támogatja.

5. Pénzügyi feltételek

Az utazást, biztosítást, szállásfoglalást illetőleg a kiutazó oktatónak/ munkatársnak magának kell intéznie, és az ezzel kapcsolatos költségek is őt terhelik. Ezen költségekhez az ösztöndíj szabadon felhasználható, de az ösztöndíj csak hozzájárulás a mobilitáshoz, a teljes költséget nem feltétlen fedezi.
A Pénzügyi támogatás nem nyújtható más hazai költségvetésből nyújtott (beleértve az EU által társ finanszírozott, pl. DAAD, CEEPUS, Visegrad Fund, Mecénatúra, Erasmus+ KA2, Horizont stb.) támogatás által már fedezett költségek megtérítésére. Kari/Intézményi támogatás Pannónia Ösztöndíjtámogatás mellett csak abban az esetben vehető igénybe amennyiben a két támogatás által finanszírozott tevékenység között nincs átfedés. (Pl. kari utazási támogatás mellett, Pannónia Utazási támogatás nem vehető igénybe, ebbe beletartozik a Magyarországon belüli utazás is.)
Utazó Nagykövet támogatásból finanszírozható ugyanarra az eseményre, egy intézetből, egy főre a konferencia regisztrációs díj, ehhez külön pályázatot kell benyújtani.
6. Célországok és országcsoportok

Az igényelhető támogatási összeg függ a mobilitások célországától. A célországok az alábbi országcsoportokba kerültek besorolásra.

	Országcsoport
	Célországok

	I. országcsoport
	Andorra, Ausztrália, Ausztria, Belgium, Cook-szigetek, Dánia, Dél-Korea, Egyesült Államok, Egyesült Királyság, Feröer-szigetek, Fidzsi, Finnország, Franciaország, Hollandia, Hongkong, Írország, Izland, Izrael, Japán, Kanada, Kelet-Timor, Kiribati, Liechtenstein, Luxemburg, Makaó, Marshall-szigetek, Mikronézia, Monaco, Nauru, Németország, Niue, Norvégia, Palau, Pápua Új-Guinea, Salamonszigetek, San Marino, Svájc, Svédország, Szamoa, Szingapúr, Tajvan, Tonga, Tuvalu, Új-Zéland, Vanuatu

	II. országcsoport
	Afganisztán, Banglades, Belarusz, Bhután, Bosznia-Hercegovina, Bulgária, Ciprus, Csehország, Észak-Macedónia, Észtország, Georgia, Görögország, Horvátország, Irak, Jemen, Kambodzsa, Kína, Kirgizisztán, Koszovó, Laosz, Lengyelország, Lettország, Litvánia, Magyarország, Maldív-szigetek, Málta, Mianmar, Moldova, Montenegró, Nepál, Olaszország, Oroszország, Örményország, Örményország, Pakisztán, Portugália, Románia, Spanyolország, Srí Lanka, Szerbia, Szíria, Szlovákia, Szlovénia, Tádzsikisztán, Türkmenisztán, Ukrajna, Üzbegisztán

	III. országcsoport
	Albánia, Algéria, Angola, Antigua és Barbuda, Argentína, Azerbajdzsán, Bahamaszigetek, Bahrein, Barbados, Belize, Benin, Bolívia, Botswana, Brazília, Brunei, Burkina Faso, Burundi, Chile, Comore-szigetek, Costa Rica, Csád, Dél-Afrika, Dél-Szudán, Dominika, Dominikai Köztársaság, Dzsibuti, Ecuador, Egyenlítői-Guinea, Egyesült Arab Emírségek, Egyiptom, El Salvador, Elefántcsontpart, Eritrea, Etiópia, Fülöp-szigetek, Gabon, Gambia, Ghána, Grenada, Guatemala, Guinea, Guinea-Bissau, Guyana, Haiti, Honduras, India, Indonézia, Irán, Jamaica, Jordánia, Kamerun, Katar, Kazahsztán, Kenya, Kolumbia, Kongó, Kongói Demokratikus Köztársaság, Közép-afrikai Köztársaság, Kuba, Kuvait, Lesotho, Libanon, Libéria, Líbia, Madagaszkár, Malajzia, Malawi, Mali, Marokkó, Mauritánia, Mauritius, Mexikó, Mongólia, Mozambik, Namíbia, Namíbia, Nicaragua, Niger, Nigéria, Omán, Palesztina, Panama, Paraguay, Peru, Ruanda, Saint Kitts és Nevis, Saint Lucia, Saint Vincent és Grenadine-szigetek, São Tomé és Príncipe, Seychelles-szigetek, Sierra Leone, Suriname, Szaúd-Arábia, Szenegál, Szomália, Szudán, Szváziföld, Tanzánia, Thaiföld, Togo, Törökország, Trinidad és Tobago, Tunézia, Uganda, Uruguay, Venezuela, Vietnám, Zambia, Zimbabwe, Zöld-fokiszigetek


Vis Maior esetek: 
Vis maiornak számít minden olyan előre nem látható körülmény vagy esemény, amely meg-akadályozza a projektben részt vevőket vállalt kötelezettségeik teljesítésében, ha az nem a részükről felmerülő hiba vagy mulasztás eredményeképpen következik be, és minden elővigyázatosság ellenére leküzdhetetlennek bizonyul. Vis maior esetnek számít, ha pl. a kiutazó olyan súlyosan megbetegszik, hogy a mobilitását meg kell szakítania, és a minimális mobilitási idő letelte előtt haza kell utaznia.

Nem lehet vis maiorra hivatkozni a következők esetében: munkaügyi viták, sztrájkok, pénzügyi nehézségek, szolgáltatás nemteljesítése, a berendezések vagy az anyagok hibái, ezek késedelmes rendelkezésre bocsátása, kivéve, ha ezek közvetlenül egy elismert vis maior esetéből származnak.

Irányadó hatályos Végrehajtási Útmutató.

Utazási Napokra adható megélhetési támogatás
Az általános mobilitási program keretében a mobilitásban résztvevő oktatók és munkatársak utazási támogatásban részesülhetnek akkor:

· Ha mobilitásuk célja 500 km-nél messzebb helyezkedik el és repülővel utaznak. Ebben az esetben legfeljebb 2 utazási napra kaphatnak megélhetési támogatást intézményi döntés alapján. Utazási napokra megélhetési támogatás maximum 1 napra adható a tevékenység kezdete előtt, és 1 napra a tevékenység záró dátuma után. 
· Ha mobilitásuk célja 2000 km-nél távolabb helyezkedik el. Ebben az esetben az RVÉ PTE 127/2025.11.13. határozat alapján. Az alábbi táblázat alapján részesülhet utazási támogatásban intézményi döntés alapján.

	Távolság
	Igényelhető utazási támogatás

	Alsó határ
	Felső határ
	

	2 000 km
	2 999 km
	86 900 Ft

	3 000 km
	3 999 km
	139 200 Ft

	4 000 km
	7 999 km
	308 880 Ft

	8 000 km
	 
	485 800 Ft


Az utazási távolságok kiszámítása az un Erasmus+ Distance Calculator alkalmazás segítségével történik: https://erasmus-plus.ec.europa.eu/resources-and-tools/distance-calculator
Az utazási támogatás igénybevétele esetén, az igazoló dokumentumok köre kiegészül az utazás dátumát igazoló szállás és utazási dokumentumokkal!
7. Pályázható partneregyetemek

Jelen felhívás keretén belül az alábbi európai és Európán kívüli partnerintézményekben pályázhatóak meg oktatói mobilitások:

· Európán belüli kapcsolatok esetében a táblázat karra vonatkozó kapcsolatai alapján. 

· Tengerentúli, Európán kívüli kapcsolatok esetében, illetve kari szerződéseken megkötött oktatói helyek listája alapján.
· Amennyiben a kar rendelkezik egyéb megállapodással (Bilateral Agreement, MoU, IIA stb.) az adott intézménnyel, amelyik nem szerepel a listában, a Pannónia mobilitás helyszíneként az is választható. Az Általános Orvostudományi Kar megállapodásai itt találhatóak.
A PTE az EDUC Alliances partnerintézményeiben megvalósuló mobilitásokat előnyben részesíti. Továbbá ezen pályázati fordulóban a QS World University Ranking illetve a Times Higher Education Ranking rangsorolt, kiemelten az első 250 helyre rangsorolt intézmények kiemelt szempontnak minősülnek. 

8. Igényelhető ösztöndíj ráták:
	 
	1. országcsoport
	2. országcsoport
	3. országcsoport

	1-15. nap
	70.000 Ft/nap
	60.000 Ft/nap
	50.000 Ft/nap


9. Pályázati dokumentumok leadása
A pályázatoknak az alábbi kötelezően benyújtandó dokumentumokat kell tartalmaznia:

· Mobility Agreement (munkaterv): 3 fél által aláírt tervezett oktatói - kutatói program leírása konkrét időtaramra vonatkozóan (év/hónap/napra), A PTE részéről az aláírást a Kar diákjóléti és külkapcsolatokért felelős dékánhelyettese végzi el. A dékánhelyettesi aláírást azonban a Nemzetközi Kapcsolatok Irodája intézi, miután a Nemzetközi Kapcsolatok Bizottsága meghozta a döntését. 
Fontos, hogy a vasárnapi vagy adott ország munkaszüneti napjára eső mobilitási kezdő vagy záró időpont szakmai magyarázatra szorul. (Ez nem érinti az utazási napokat.)
· Rövid motivációs levél (angol nyelven vagy a célhelyen használt munkanyelven)

· Közvetlen munkahelyi vezető rövid támogató nyilatkozata, hozzájárulása a külföldi mobilitáshoz (magyar nyelven)

· Előzetes fogadókészséget igazoló e-mail a fogadó egyetemtől (előnyt jelent)

· Munkáltatói jogviszonyigazolás
10. A pályázat benyújtásának határideje és módja
Pályázni az oktatói webes Neptun felületen keresztül lehetséges. Az alábbi linken: https://neptun.pte.hu/hu/neptun#
(Neptun Belépés >Oktatóknak >Ügyintézés > Kérvényeim > Alkalmazott mobilitás pályázat)
A pályázatot a Nemzetközi Kapcsolatok Irodájába (7624 Pécs, Szigeti út 12., második emelet) kell benyújtani.
A kari koordinátorok az előzetesen elbírált és a kar által jóváhagyott pályázatokat (kari adatbázissal) megküldik a PTE Nemzetközi Igazgatóság Mobilitási Programok Irodavezetőjének.

Fontos! A pályázás folyamatos, azaz az egész tanévben lehet pályázatot beadni az alábbi kitétellel: a mobilitás kezdő dátumát megelőző, minimum 45 nappal korábban beadott pályázatokat fogadja be a Kar.
Javasolt beadási határidő a mobilitás hónapját kettővel megelőző hónap vége (pl. júniusi utazás esetén április 28-a), legkésőbb a mobilitás kezdő dátumát megelőző, minimum 45 nappal korábban.
A hiányos, feltételeknek nem megfelelő vagy határidő után érkező pályázatokat nem áll módunkban elfogadni! A pályázati határidő lejártát követően hiánypótlásnak helye nincs.
11. Pályázatok elbírálása:
A pályázatok végső bírálatát a PTE Erasmus Bizottsága végzi, a pályázók létszáma, és az Egyetem számára rendelkezésre álló támogatási összegek alapján. (A pályázat pozitív elbírálása a rendelkezésre álló források függvénye.)
A pályázatok elbírálásának általános szempontjai:

· a pályázó a tervezett tevékenység megvalósulása esetén integrálni tudja a megszerzett jó gyakorlatokat, ezáltal javítani tudja a szervezeti egység és az intézmény működését,

· a pályázó a megszerzett tapasztalatait és a jó gyakorlatokat átadja a hasonló területen dolgozó kollégáinak (multiplikátor hatás érvényesülése)

· a kiutazás hozzájárul az intézményi mobilitások minőségi és mennyiségi növekedéséhez, és az ezzel kapcsolatos szolgáltatások színvonalának emeléséhez. (a csak 1-2 mondatban kifejtett pályázatokat az Egyetem nem támogatja és formai hibával elutasítja)
· korábban mobilitásban való részvétel (pl. Erasmus+, Ceepus, Kiemelt Partnerségi) és a mobilitásiban érintett intézmények köre.

A pályázókat elektronikus úton a Küldő Kar értesíti ki a döntésről.

12. Szerződéskötés
Az elfogadott pályázatot (a három megjelölt formailag elfogadott dokumentummal) követően a Támogatási szerződés megkötésére kerül sor, amely alapján a PTE az ösztöndíjat átutaláson keresztül forintban biztosítja.

Az oktatói – kutatói tanulmányút nem kezdhető meg a 3 fél által aláírt érvényes és a karon leadott munkaterv, valamint a PTE és a résztvevő között létrejövő támogatási szerződés nélkül. Utólagosan a PTE sem szerződni sem utalni nem jogosult. Amennyiben a kiutazó ezen dokumentumok nélkül kezdi meg a mobilitást, az nem tekinthető hivatalos Pannónia Ösztöndíjprogram mobilitásnak. 
További információ
Kari Koordinátor - Éltető Dóra, Nemzetközi Kapcsolatok Irodája, irodavezető: dora.elteto@aok.pte.hu 

Európán belül - Németh Judit, Mobilitási Programok Iroda, irodavezető: nemeth.judit@pte.hu
Európán kívül - Czéh Gábor, koordinátor: czeh.gabor@pte.hu
Sikeres pályázást kívánunk!

